Adam Brody

**Adam Jared Brody** (født 15. desember 1979 i San Diego i California) er en amerikansk skuespiller. Han er kjent for sin rolle som Seth Cohen i TV-serien *[[The O.C.]]*. Han er den eldste av Mark Brody og Valerie Siefmans tre sønner, hans yngre brødre Sean og Matt er tvillinger.

Etter at Brody ble uteksaminert fra high school, flyttet han til Hollywood i 1999, der det ikke varte lenge før han fikk kontakt med en manager og en dramalærer. Det første året i Hollywood ble brukt til å lære skuespillerteknikker, auditions og arbeide i en Blockbusterbutikk. I 2000 fikk han rollen som Barry Williams i TV-filmen *Growing up Brady*, og deretter roller for lengre tid i *[[Gilmore Girls]]* og den kanadiske komiske tv-serien *[[Sausage Factory]]*. Rollen som gjorde ham kjent var som den morsomme, men keitete Seth Cohen i tv-serien *[[The O.C.]]* fikk han i 2003. Denne rollen brakte ham suksess og det tok ikke lang tid før han ble et ungdomsidol. Han var den første av skuespillerne i O.C. som opptrådte i showet *Punk'd* på MTV. Etter dette har han hatt roller i filmer som *[[Mr. & Mrs. Smith]]* med Brad Pitt og Angelina Jolie i hovedrollene og i *[[Thank You for Smoking]]* spilte han Rob Lowes assistent.

Brody bor i Los Angeles i California. Han var sammen med Rachel Bilson, som også spilte i *The O.C.*, i tre år. Forholdet endte i desember 2006.

Bortsett fra å være skuespiller spiller Brody trommer i bandet *Big Japan* sammen med skuespiller Bret Harrison, og høsten 2005 viste han og kollegaen Mischa Barton klær for den svenske motekjeden JC.

Brody skriver også skuespill og sanger på fritiden. Han har skrevet tegneserien *Red Menace* som utgis av «Wildstorm» sammen med Danny Bilson, Rachel Bilsons far.

Brody skulle også vært co-producer for den nye utgaven av filmen *Revenge of the Nerds* fra 1984, men denne ble kansellert under innspilling. I 2007 ble opptakene av filmen *In The Land of Women*, der han spiller mot Meg Ryan avsluttet. Han har også spilt i *Smiley Face* og *The Ten*. Disse tre filmene hadde premiere i 2007. I 2008 skal han spille i filmen *Death In Love*.

Brody har også spilt i musikkvideoen til sangen "Too Bad About Your Girl" av The Donnas.

Brody er, som *The O.C.*-karakteren sin Seth, stor fan av indie rock. Noen av hans favorittband er Modest Mouse, Death Cab for Cutie og Interpol.

## Filmografi
* 2000 – *Never Land* (2000) – Jack
* 2000 – *The Silencing* (2000) – Karl 
* 2000 – *Growing Up Brady* (2000) – Barry Williams 
* 2001 – *Roadside Assistance* (2001) – Rusty 
* 2001 – *American Pie 2* (2001) – High School Guy 
* 2001 – *According to Spencer* (2001) – Tommy
* 2002 – *[[The Ring (2002)|The Ring]]* (2002) – Kellen, Male Teen #1 
* 2003 – *Home Security* (2003) – Greg 
* 2003 – *Grind* (2003) – Dustin Knight 
* 2003 – *Missing Brendan* (2003) – Patrick Calden 
* 2005 – *[[Mr. & Mrs. Smith]]* (2005) – Benjamin Danz
* 2006 – *[[Thank You for Smoking]]* (2006) – Jack Bein
* 2007 – *In the Land of Women* (2007) – Carter Webb
* 2007 – *Smiley Face* (2007) (filmes) – Steve the Dealer
* 2007 – *The Ten* (2007) (filmes) – Stephen Montgomery
* 2008 – "Death In Love"
* 2009 – "Jennifers body"
* 2011 – "Skrik 4"
* 2015 – "Sleeping with Other People"
* 2019 – "Ready or Not"
* 2019 – "Shazam!"

## TV-serier
* 1999 – *Undressed* (1999) – Lucas 
* 1999 – *The Amanda Show* (1999) – Greg Brady
* 2000 – *The Sausage Factory* (2000 – 2001) – Zack
* 2000 – *Once and Again* – (2000 – 2001) – Coop 
* 2001 – *Family Law* (2001) – Noel Johnson
* 2001 – *Judging Amy* (2001) – Barry 'Romeo' Gilmore
* 2001 – *Go Fish* (2001) – Billy
* 2001 – *Grounded for Life* (2001 & 2004) – Brian 
* 2002 – *[[Smallville]]* (2002) – Justin Gaines
* 2003 – *[[The O.C.]]* (2003–) – Seth Cohen
* 2003 – *[[Gilmore Girls]]* (2003–) – Dave Rygalski
* 2004 – *MADtv* (2004) – Seth 
* 2004 - *Punk'd* (2004) - Seg selv
* 2006 – *The Loop* (2006) – Keith

## Referanser


## Eksterne lenker
*